Latvijas vēstnieks Vācijā
Latvijas vēstnieks Vācijā ir Latvijas Republikas ārkārtējais un pilnvarotais vēstnieks, kurš pilda oficiālā pārstāvja amatu Vācijas Federatīvajā Republikā. Vēstnieka rezidence atrodas Reinercas ielā 40/41 (Reinerzstrasse 40/41) Berlīnē. Jau nedēļu pēc Latvijas valsts pasludināšanas 1918. gada 25. novembrī Vācijas valdība provizoriski atzina Latvijas Tautas padomi par patstāvīgu varu un Pagaidu valdību par tās izpildinstitūciju. Diplomātiskās attiecības starp Latviju un Vāciju nodibināja 1921. gada 1. februārī, kad Vācija de iure atzina Latvijas valsts pastāvēšanu.